KINNITATUD

RMK riigihangete osakonna

juhataja käskkirjaga nr 1-47.2895/1.

## Hanke nimetus ja viitenumber

* 1. Hanke nimetus: Otepää looduspargi objektide rekonstrueerimistööd
  2. Viitenumber: 268468
  3. Klassifikatsioon: 45212100-7 Vabaajarajatiste ehitustööd
  4. Hankemenetluse liik: lihthange

## Hanke läbiviija

RMK riigihangete osakond

1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Hanke üldine ja tehniline kirjeldus

* 1. Hanke eesmärgiks on töövõtulepingu sõlmimine Otepää looduspargis aadressidel Pühajärve küla, Otepää vald, Valga maakond, RMK/eraomand, Aakre metskond 57 (63601:002:3460)/Sõjatamme (63601:002:1681) Murrumetsa matkaraja laudteede ja silla ning Nüpli küla, Otepää vald, Valgamaa, mü Kaga (63602:002:0069 - eramaa, olemas maa kasutamise nõusolek) amortiseerunud trepi rekonstrueerimiseks (osade asendamine samaväärsega).
  2. **Hange on jaotatud 2 (kaheks) osaks:**

**Osa I - Murrumetsa matkaraja laudteede ja silla rekonstrueerimine** ehk osade asendamine samaväärsega. Tööde kirjeldus ja maht tuleneb Kaguhaldus OÜ põhiprojektist nr 673-1216 ”Pühajärve, Murrumetsa matkaraja ja Pühajärve tunnetusraja RMK külastuskorraldusliku taristu rekonstrueerimine” (kohandada projekti jooniseid vastavaks alljärgnevatele töömahtudele). Rekonstrueeritavad rajalõigud:

1. rajalõik 1 - 68 jm, laius 1 m, laudtee maapinnal - projekti joonis K-10
2. rajalõik 2 - 27 jm, laius 1 m, laudtee maapinnal - projekti joonis K-10
3. sild 4x1,5 m, sild – projekti joonis K-11
4. rajalõik 3 - 20 jm, laius 1 m, laudtee maapinnal - projekti joonis K-10

Töövõtja annab tellijale valmis töö lõplikult üle hiljemalt 30.04.2024. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamise tähtaeg on hiljemalt 30.05.2024.

NB! Ehitustöid võib alustada kohe peale hankelepingu sõlmimist. Objektil tehtud tööde eest tasumine tellija poolt algab 2024. eelarvest alates jaanuar 2024 (sh 2023 aastal teostatud tööde eest).

**Osa II** - **Väikese Munamäe allika trepi rekonstrueerimine.** Amortiseerunud trepi asendamine koos eelneva tööjoonise koostamisega ja allika ümbruse kindlustamine loodusliku maakiviga.

**Trepi pikkus ca 10 jm  sügavimmutatud materjalist**

1. astme laius 600 mm ja paksus 50 mm
2. servad (trepi põsed) 200 x 80 mm, põõnad, kuhu aste toetub 50 x 100 mm (kinnitused poltidega)
3. astme kõrgus ca 170 mm
4. trepp toetub täies pikkuses kuumtsingitud kruvivaiadele
5. käsipuu postid 100 x 100 mm (kinnitatakse poltühendusega trepi põskede külge)
6. käsipuu pealmine laud 145 x 45 mm (hööveldatud)
7. käsipuu küljepiirded 100 x 50 mm 2 x (hööveldatud)
8. poltühendused ilmastikukindlate poltidega, läbimõõduga 12 mm
9. kruviühendused ilmastikukindlate kruvidega, läbimõõduga vähemalt 6 mm
10. käsipuu ehitada ühele küljele (kallaku languse poole).

**Allika ümbruse kindlustamine**

1. allika ümbrus kindlustada looduslike maakividega ca 1 m laiuselt
2. ehitada maakividest astmed allikani
3. kivide alla paigaldada allika harudele malmtorud.

Töövõtja annab tellijale valmis töö lõplikult üle hiljemalt 2 (kahe) kuu jooksul alates lepingu sõlmimise kuupäevast. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on tähtaeg hiljemalt 3 (kolm) kuud alates lepingu sõlmimisest.

* 1. Pakkuja võib teha pakkumuse nii ühele või mõlemale hanke osale. Hankija võib sõlmida lepingud hankeosade kaupa eraldi või koos. Hankija soovib lepingu (d) sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  2. O**bjektiga on kohustuslik eelnev juhendatud tutvumine 18.08.2023 algusega kell 11.00** (erandina kokkuleppel muul ajal), asukoht Pühajärve SPA parklas Murrumetsa raja infostendi juures <https://loodusegakoos.ee/kuhuminna/kaitsealad/otepaa-looduspark/1255>, eelnevalt registreeruda RMK külastuskorraldusosakond, Malle Oras, [malle.oras@rmk.ee](mailto:malle.oras@rmk.ee) või tel 516 984.
     1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
     2. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
     3. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (<https://riigihanked.riik.ee>).
  3. Töödele on nõutav garantii kestvusega vähemalt 24 kuud.
  4. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  5. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
  6. **Tehniline kirjeldus** 
     1. Tööde teostaja on kohustatud paigaldama objektile tööde teostamist kajastava stendi.
     2. Tööde teostaja on kohustatud tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat ning heakorrastama igapäevaselt kogu ehitusperioodi vältel peale tööde lõppu ja enne tööde üleandmist kogu rekonstrueeritava objekti ümbruse kõigist tööjääkidest.
     3. Tööde teostamine on lubatud vaid kaitseala valitseja (Keskkonnaamet) kirjalikult kooskõlastatud ajal ja nõusolekul. Vajalik on mh arvestada nii Otepää looduspargi kaitse-eeskirja kui ka Looduskaitseseaduse ja Metsaseaduse sätetega.
     4. Ehitusaegsete jäätmekonteinerite, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt kaitseala valitseja Keskkonnaametiga (vajalik ka skeemina, koopia tellijale) ja tellijaga.
     5. Pakkumuse maksumus peab sisaldama vana taristu lammutamist ja utiliseerimist, uuendustööde teostamist, materjale ning materjalide, seadmete ja tööjõu transporti rekonstrueeritavale objektile.
     6. Hind peab sisaldama kasutusloa saamiseks vajalike teostusjooniste tellimist/koostamist.
     7. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule. Pinnase planeerimisel kõrvalisele alale ja muruseemne vm külvamise vajadusel tuleb tööd eelnevalt kooskõlastada tellijaga; nimetatud tegevused on keelatud kaitsealal. Taimekaitsemürkide kasutamine (keemiline tõrje) mistahes eesmärgil ja viisil on rangelt keelatud. Keelatud on pinnast planeerida alustaimestikuga kaetud alale. Välja kaevatud ja üle jääv pinnas veetakse objektilt ära. Ehitustöödel kahjustatud pinnas tuleb tasandada, tasandatud aladele kõrrelisi ega muude taimede seemneid ei külvata, vaid lastakse taastuda looduslikul taimkattel.
     8. Tööd teostada vahenditega ja viisil, mis tööala ning selle ümbruse pinnast ja taimestikku võimalikult vähe kahjustaks. Ehitusmaterjalide transpordi teed, aeg, transpordiviis (-vahendid) ning ladustamise kohad tuleb kirjalikult kooskõlastada Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga. Vältida taimkatte ja pinnase kahjustamist, sh rööbaste teket ja tallamist väljaspoololemasolevaid liikumisradu.

## 5. Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR süsteemis täidetava pakkumuse maksumuse vormi, kuhu märgib maksumuse iga kirjeldatud rea (töölõigu) kohta pakutava hankeosa kohta.
  2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
  3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hankeosades eraldi.
  4. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  5. Ühegi kuluartikli (ehitustöö, materjali) maksumust, mis on hinnapakkumusel eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  6. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  7. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## Hankija sätestatud tingimused hankelepingu sõlmimisel

* 1. Hankija soovib hankelepingu (d) sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
  2. Hankija võib sõlmida lepingud hankeosade kaupa eraldi või koos .
  3. Edukaks tunnistatud pakkumuse tagasivõtmise korral on hankijal õigus kohaldada RHS § 119.
  4. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## 7. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, s.h. osade kaupa, kui:

7.1. kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

8.1. Lisa 1 – Hankelepingu vorm

8.2 Lisa 2 – Pakkumuses kasutatavad vormid

8.3. Lisa 3 – Projektdokumentatsioon